stanford-oval/wikipedia huggingface dataset:
פדרו רודריגס
הערות שוליים

↑  Pedro marca gol cada 108 minutos as.com, ‏26 בנובמבר 2009
↑  Six of the best for Pedro, כתבה באתר הרשמי של ברצלונה, 16 בדצמבר 2009
↑  גן אדן: השיאים הגדולים של הזאר מהגמר, באתר ערוץ הספורט, 30 במאי 2019
↑  Pedro crosses Rome divide in Lazio transfer as ex-Barcelona & Chelsea star reunites with Sarri | Goal.com, www.goal.com
↑  "Pedro in controversial Lazio transfer". BBC Sport (באנגלית בריטית). נבדק ב-2021-09-27.
| נבחרת ספרד – מונדיאל 2010 (אלופת העולם) |
| --- | --- | --- |
|  1 קסיאס •  2 אלביול •  3 פיקה •  4 מרצ'נה •  5 פויול •  6 אינייסטה •  7 וייה •  8 צ'אבי •  9 טורס •  10 פברגאס •   11 קפדבילה •  12 ואלדס • 13 מאטה •  14 אלונסו • 15 ראמוס • 16 בוסקטס • 17 ארבלואה • 18 פדרו • 19 יורנטה • 20 מרטינס • 21 סילבה • 22 נבאס • 23 ריינה • מאמן: דל בוסקה |  1 קסיאס •  2 אלביול •  3 פיקה •  4 מרצ'נה •  5 פויול •  6 אינייסטה •  7 וייה •  8 צ'אבי •  9 טורס •  10 פברגאס •   11 קפדבילה •  12 ואלדס • 13 מאטה •  14 אלונסו • 15 ראמוס • 16 בוסקטס • 17 ארבלואה • 18 פדרו • 19 יורנטה • 20 מרטינס • 21 סילבה • 22 נבאס • 23 ריינה • מאמן: דל בוסקה | ספרד |
| נבחרת ספרד – יורו 2012 (אלופת אירופה) |
| --- | --- | --- |
|  1 קסיאס •  2 אלביול •  3 פיקה •  4 מרטינס •  5 חואנפראן •  6 אינייסטה •  7 פדרו •  8 צ'אבי •  9 טורס •  10 פברגאס •   11 נגרדו •  12 ואלדס • 13 מאטה •  14 אלונסו • 15 ראמוס • 16 בוסקטס • 17 ארבלואה • 18 אלבה • 19 יורנטה • 20 קאסורלה • 21 סילבה • 22 נבאס • 23 ריינה • מאמן: דל בוסקה |  1 קסיאס •  2 אלביול •  3 פיקה •  4 מרטינס •  5 חואנפראן •  6 אינייסטה •  7 פדרו •  8 צ'אבי •  9 טורס •  10 פברגאס •   11 נגרדו •  12 ואלדס • 13 מאטה •  14 אלונסו • 15 ראמוס • 16 בוסקטס • 17 ארבלואה • 18 אלבה • 19 יורנטה • 20 קאסורלה • 21 סילבה • 22 נבאס • 23 ריינה • מאמן: דל בוסקה | ספרד |
| נבחרת ספרד – מונדיאל 2014 |
| --- | --- | --- |
|  1 קסיאס •  2 אלביול •  3 פיקה •  4 מרטינס •  5 חואנפראן •  6 אינייסטה •  7 וייה •  8 צ'אבי •  9 טורס •  10 פברגאס •   11 פדרו •  12 דה חאה • 13 מאטה •  14 אלונסו • 15 ראמוס • 16 בוסקטס • 17 קוקה • 18 אלבה • 19 קוסטה • 20 קאסורלה • 21 סילבה • 22 אספיליקווטה • 23 ריינה • מאמן: דל בוסקה |  1 קסיאס •  2 אלביול •  3 פיקה •  4 מרטינס •  5 חואנפראן •  6 אינייסטה •  7 וייה •  8 צ'אבי •  9 טורס •  10 פברגאס •   11 פדרו •  12 דה חאה • 13 מאטה •  14 אלונסו • 15 ראמוס • 16 בוסקטס • 17 קוקה • 18 אלבה • 19 קוסטה • 20 קאסורלה • 21 סילבה • 22 אספיליקווטה • 23 ריינה • מאמן: דל בוסקה | ספרד |
| נבחרת ספרד – יורו 2016 |
| --- | --- | --- |
|  1 קסיאס •  2 אספיליקווטה •  3 פיקה •  4 ברטרה •  5 בוסקטס •  6 אינייסטה •  7 מוראטה •  8 קוקה •  9 ואסקס •  10 פברגאס •   11 פדרו •  12 ביירין • 13 דה חאה •  14 אלקנטרה • 15 ראמוס • 16 חואנפראן • 17 סן חוסה • 18 אלבה • 19 ברונו • 20 אדוריס • 21 סילבה • 22 נוליטו • 23 ריקו • מאמן: דל בוסקה |  1 קסיאס •  2 אספיליקווטה •  3 פיקה •  4 ברטרה •  5 בוסקטס •  6 אינייסטה •  7 מוראטה •  8 קוקה •  9 ואסקס •  10 פברגאס •   11 פדרו •  12 ביירין • 13 דה חאה •  14 אלקנטרה • 15 ראמוס • 16 חואנפראן • 17 סן חוסה • 18 אלבה • 19 ברונו • 20 אדוריס • 21 סילבה • 22 נוליטו • 23 ריקו • מאמן: דל בוסקה | ספרד |
פדרו (משמאל) במדי נבחרת ספרד
אחים לנשק (סדרת טלוויזיה)
הפרקים > פרק 1 – קוראהי (Currahee)

הפרק הראשון עוסק בכוננות של צבא בעלות הברית לפלישה לנורמנדי. פלוגה איזי היא אחת הפלוגות שאמורות, כחלק מהפלישה המתוכננת, לצנוח אל מעבר לקווי האויב בצרפת. הפרק עוסק באימוניה של הפלוגה בבסיס טוקואה (Camp Toccoa) (אנ') שבמדינת ג'ורג'יה. אחד מן האימונים הקשים הוא ריצה לפסגת ההר קוראהי (Currahee) (אנ') הנמצא בתוך המחנה, ריצה אותה הם מבצעים גם כעונש. בשלב מאוחר יותר נשלחת הדיוויזיה כולה אל מעבר לים, והאימונים נמשכים בבריטניה. האלמנט המרכזי בפרק הוא המתח בין הפלוגה כולה לבין מפקד הפלוגה, הרברט סובל (אנ'). סובל קשוח מאוד באימוני הפלוגה אך מתגלה כחסר כישרון בניהול תרחישי קרב ועל כן סמלי המחלקות מבקשים שלא לשרת תחת פיקודו. היות שהפלישה קרבה, לא נותר לקולונל רוברט סינק, מפקד הרגימנט, אלא להעביר את סובל לתפקיד אחר, בתואנה שהוא יותר מתאים כמפקד פלוגת הכשרה. סגן תומאס מיהאן מחליף אותו בפיקוד על הפלוגה.
הפרקים > פרק 2 – יום הרה גורל (Day of Days)

הפרק השני עוסק ביום הפלישה לנורמנדי, ב-6 ביוני 1944. הפרק פותח בצניחת הפלוגה (יחד עם כל הדיוויזיה המוטסת ה-101), בלילה שבין 5 ל-6 ביוני. הצניחה התקיימה תחת אש נ"מ כבדה ורבים מהטייסים לא הצליחו להגיע לאזור הצניחה המיועד והצניחו את חיילי הדיוויזיות המוטסות ה-101 וה-82 רחוק ממטרתם. עבר זמן בטרם הצליחו חיילי הפלוגה להתאחד. כל הפרק מרחפת העננה של היעלמו של סרן מיהן, מפקד הפלוגה, שמטוסו הופל באש נ"מ (אם כי חיילי הפלוגה אינם יודעים זאת עדיין). במקום מיהאן תופס את הפיקוד ריצ'רד (דיק) וינטרס, שהיה סגנו. חציו השני של הפרק עוסק בהתקפה מוצלחת של חיילי הפלוגה על מוצב גרמני ובו תותחים שירו על חוף יוטה וסיכנו את חיילי הדיוויזיה ה-4. התקפה זו הייתה כה מוצלחת, עד שהיא נלמדת עד היום בווסט פוינט כדוגמה איך להתקיף עמדת אויב נייחת. דמותו של וינטרס כמפקד הפלוגה הולכת ומתגבשת, והוא קונה את אמונם של חיילי הפלוגה.
הפרקים > פרק 3 – קרנטן (Carentan)

הפרק השלישי מתחיל 3 ימים לאחר הצניחה, כאשר פלוגת איזי מקבלת את המשימה להשתתף בכיבוש העיר קרנטן, עיירה חיונית לאיחוד בין ראשי הגשר השונים, מטרה חיונית להצלחת הפלישה לנורמנדי. כיבושה מוטל על רגימנט 506 של הדיוויזיה המוטסת ה-101. הפרק פותח בכמה מחיילי הפלוגה שלחמו עם גדוד אחר, המוצאים את יחידתם. הפלוגה כובשת את העיר ונערכת לבלימת מתקפת הנגד הגרמנית ברמה בפאתי קרנטן. חלק מהפרק מתמקד בדמותו של אלברט בליית' (אנ'), חייל צעיר הסובל מהלם קרב קשה תוך כדי הקרבות המרים. דרך דמותו עולים הקושי, האימה ופחד המוות של החיילים הקרביים; הניגוד הוא בדמותו של לוטננט רונלד ספירס (שיהיה מ"פ איזי בהמשך) הטוען כי הוא איבד כל תקווה להישאר בחיים, ולכן הוא חייל יעיל כל כך.
בניגוד למסופר בפרק זה, בליית' לא נפטר ב-1948 כתוצאה מפגיעה בצווארו (כפי שמתואר בכתוביות בסוף הפרק), אלא נפגע בכתפו. הוא החלים מפצעיו ושב לארצות הברית. בליית' שב לשרת בצבא בהמשך ולחם במלחמת קוריאה הוא נפטר ב-1967 בעודו בשירות פעיל, כאשר היה כבר בדרגת רב-סמל.
הפרקים > פרק 4 – ממלאי מקום (Replacements)

הפרק הרביעי עוסק במבצע מרקט גארדן (Market Garden). הפרק מתחיל כאשר חיילי הפלוגה נמצאים באנגליה לשם מנוחה וחזרה לכושר. מבצעים שונים המתוכננים לדיוויזיה ה-101 מבוטלים בסופו של דבר, לקראת מבצע מרקט גארדן. החיילים צונחים בהולנד סמוך לעיר איינדהובן במטרה לכבוש את העיר ולטהר אותה ואת סביבתה מכוחות גרמנים. מטרת הדיוויזה היא להשתלט על הכביש המוגבה שנודע בכינוי "כביש הגיהנום", כדי לאפשר לשריון הבריטי לנוע לכיוון נהר הריין ולחצות אותו. הפלוגה אינה מזהה כוחות גרמניים באיינדהובן, ומתחילה לנוע מזרחה לכיוון העיירה נונן (אנ'), בליווי כוחות שריון. עם כניסתם לעיירה נתקלת הפלוגה במארב גרמני ונאלצת לסגת במהירות. אחד מן החיילים, סמל דנוור ("בול") רנדלמן נותר מאחור, ונאלץ להסתתר כדי לחמוק מהכוחות הגרמניים. הוא הורג חייל גרמני ושורד בבית חווה לצד איש ובתו, עד להגעת החילוץ.
בפרק זה מוצגים היחסים המתוחים שבין החיילים הוותיקים בפלוגה לבין המחליפים שהגיעו זה עתה מבסיסי האימונים ועדיין לא ראו קרב. הלוחמים הוותיקים מעדיפים שלא ליצור קשרי חברות חדשים, לאחר שראו את חבריהם מהפלוגה המקורית נופלים בקרב. בגרסת הערות הבמאי מוזכר שגם בפגישות המחזור של הפלוגה, שנים רבות לאחר המלחמה, העדיפו החיילים שצנחו בנורמנדי לשבת בנפרד מהמחליפים שבאו לאחר מכן.
הפרקים > פרק 5 – צומת דרכים (Crossroads)

הפרק החמישי עוסק במבצע "פגסוס" (Operation Pegasus) – מבצע לחילוץ חיילים בריטים שנותרו מאחור באזור הנשלט על ידי הגרמנים. לאחר הכישלון במבצע מרקט גארדן, מבצע שהוטל על המוטסת ה-101. בתחילת הפרק מוחלף המפקד של איזי, ריצ'רד וינטרס, שהופך להיות סמג"ד על ידי מוס הייליגר. מוס מפקד על מבצע "פגסוס" שעובר בהצלחה, אך כמה ימים לאחר מכן נורה בטעות על ידי שומר ואיזי מקבלים מפקד נוסף בשם נורמן דייק. תוך כדי מתואר הקרב האחרון של וינטרס, קרב שבמהלכו נהרגו ונשבו 2 פלוגות של ואפן אס אס, בעוד שלוינטרס נהרג חייל אחד בלבד. בסוף הפרק מתוארת ההגעה של ה-101 לבסטון שבלב יערות הארדנים, כאשר הם נכנסים למערכת הקרב על הבליטה, האופנסיבה הרצינית האחרונה של הגרמנים בחזית המערבית. הפלוגה נכנסה לקרב ללא מספיק תחמושת, ציוד, ביגוד, ואספקה.
הפרקים > פרק 6 – בסטון (Bastogne)

המשך הקרב הגדול של איזי מתואר מנקודת המבט של החובש הקרבי של איזי, יוג'ין "דוק" רו. על הפלוגה מוטלת המשימה להגן על העיירה וצומת הדרכים החשובה בסטון בקרב על הבליטה. כל הדיוויזיה ה-101 הייתה מכותרת סביב בסטון. השילוב של קור, עמידה במקום ופגיעות מוריד את המורל בפלוגה, אך למרות הכול היא מחזיקה מעמד. החובש יוג'ין עושה ככל יכולתו לסייע לחבריו ולשמור על חייהם. יחסו האישי המיוחד בא לידי ביטוי בעובדה, שזוכה להבלטה בעלילה, שדוק פונה לכל החיילים והקצינים לא בשם המשפחה או בכינוי, אלא בשמם הפרטי. הוא מגיע כמה פעמים לעיירה בסטון עצמה, ופוגש אחות צעירה המסייעת לטפל בפצועים הרבים המגיעים לעיר. הזוג מתחיל לפתח קשרי ידידות ואהבה. בסוף הפרק, העיר נחרבת עד היסוד בהפצצות, ודוק נחרד לגלות שככל הנראה גם האחות בין הנספים. המהלך המוצלח של הגנרל ג'ורג' פטון הסיר את הכיתור הגרמני מבסטון ומדיוויזית 101, שמצידה, כך נטען בכתוביות, טוענת עד היום שהיא לא הייתה זקוקה לעזרה.
הפרקים > פרק 7 – נקודת השבירה (The Breaking Point)

הפרק מתואר מנקודת מבטו של רב הסמל הפלוגתי ליפטון. על הפלוגה מוטלת משימה חדשה, לכבוש את העיר פואה (Foy). חיילי הפלוגה מטהרים את היערות שמסביב לעיירה ומתחפרים בהם; הגרמנים מפגיזים את היער כמה פעמים והפלוגה סופגת אבדות, הרוגים ופצועים, דבר שמביא את חייליה קרוב לנקודת השבירה. קושי נוסף הוא שסגל הקצינים גרוע ולחיילים אין כל אמון בהם, ובמיוחד במ"פ דייק. מי שמעודד את האנשים ומונע את התפוררות הפלוגה הוא רב הסמל הפלוגתי, ליפטון. עם תחילת ההתקפה על העיירה עצמה מאבד מפקד הפלוגה דייק את עשתונותיו וההתקפה נעצרת תחת אש כבדה ותוך חשש שהפלוגה תושמד. מפקד הגדוד וינטרס שולח את ספירס, מ"מ פלוגה אחרת בגדוד, שהיה לאגדה עוד מתחילת הפלישה לנורמנדי, לקחת פיקוד. הוא אכן הוא לוקח פיקוד והפלוגה מצליחה במשימתה לכבוש את פואה. עם סיום הפרק מבשר ספירס – שהתמנה באופן קבוע למפקד פלוגת איזי – לליפטון, שכהערכה ליכולת הפיקוד שלו הוא יתמנה לקצין ומסביר לו מדוע הוא אינו מפריך את השמועות על כך שהרג שבויים גרמנים בתחילת הפלישה לנורמנדי.
הפרקים > פרק 8 – הפטרול האחרון (The Last Patrol)

פרק זה מסופר מנקודת מבטו של דייוויד ובסטר, שנפצע בקרבות בהולנד וחוזר בפרק זה ליחידתו. הוא נתקל ביחס קריר מצד חבריו, אלה שספגו אש תופת בבסטון ושמיטב חבריהם נהרגו או נפצעו. במקביל מצורף לפלוגה קצין צעיר שרק הגיע מארצות הברית. פלוגת איזי חונה עם הגדוד בעיר אגנו, כאשר מעבר לנהר החוצה את העיר ניצבים הגרמנים. הגדוד מקבל משימה: לשלוח סיור שיחצה את הנהר ויחטוף כמה שבויים גרמניים לצורכי מודיעין. ובסטר והקצין הצעיר משובצים לסיור ומצליחים לחסוך לכמה מחבריהם העייפים את היציאה לסיור. הסיור מצליח ושני שבויים מובאים למטה החטיבה, אך אחד הלוחמים, ג'קסון, נהרג, אם כי לא מירי גרמני אלא מרימון שהוא עצמו השליך. עקב "הצלחת" הסיור, ובשל דלות המידע שהשבויים נתנו, מטה החטיבה מורה לפלוגה להוציא סיור נוסף למחרת. המג"ד וינטרס החליט להתעלם מההוראה ואומר לאנשיו לדווח על ביצוע הסיור אך ללא התקלות בשבויים חיים. זה היה הקרב האחרון של הפלוגה לפני שהוצאה מקו החזית.
הפרקים > פרק 9 – מדוע אנו נלחמים (Why We Fight)

הפלוגה חוצה את הגבול לגרמניה. המלחמה כבר לקראת סיום, הצבא הגרמני הולך ונכנע ותנאי החיים של החיילים משתפרים מאוד. הם חשים מאוד בנוח עם האזרחים הגרמניים, עדיין לא נתקלים בנאצים או בפשעים שעשו, ומטרת המלחמה נראית מעורפלת מתמיד. המצב משתנה מיסודו כאשר הם מגלים מחנה הריכוז לנדסברג בסמוך לעיירה בוכלו (אחד ממחנות קאופרינג), הם נחשפים לזוועות שחוללו הנאצים, ומאשימים את תושבי העיירה ואת הגרמנים בכלל שידעו על הכול והיו חלק מהמעשה. החיילים מנסים לסייע לניצולים אך נדרשים להחזיר אותם לצריפים, עד שיגיע סיוע רפואי מתאים. תושבי העיר הגרמנים שאומרים כי לא ידעו דבר על קיום המחנה, מובלים אל מחנה הריכוז ועוסקים בפינוי וקבורת הגופות, שם חלקם מבינים שלמעשה במרחק קילומטרים ספורים מהם התקיים מעשי רצח מזעזעים. לאחר מכן עוברת הפלוגה אל העיירה תאלם ולאחר חודש, מבשר להם ניקסון על התאבדותו של היטלר בבונקר. עתה הפלוגה פונה לכבישת ברגהוף, מעון ההרים המפואר של היטלר.
הפרקים > פרק 10 – נקודות (Points)

פלוגת איזי משתתפת בכיבוש מעונו של היטלר, קן הנשרים, ושם מתבשרת הפלוגה על סיומה של המערכה באירופה וכניעת גרמניה הנאצית שמסיימת את המלחמה באירופה. הפלוגה ממשיכה הלאה לאוסטריה לשמש כחיל מצב. החיילים מתחילים להשתחרר על סמך שיטת ניקוד – חייל שהשתתף ביותר מבצעים ושירת יותר זמן מקבל יותר נקודות וזכאי לשחרור מוקדם יותר. קיים סיכוי שהדיוויזיה תישלח לאוקיינוס השקט כדי להשתתף במלחמה נגד היפנים שעדיין נמשכת; וינטרס מנסה להתנדב באופן אישי, אך בקשתו נדחית. הפלוגה סובלת משיעמום, שמוביל לכמה אסונות, ואנשיה מנסים למצוא תעסוקה, לא תמיד מותרת. הפרק מסתיים כאשר אנשי איזי מקבלים את ההודעה על סיומה של המערכה באסיה ובאוקיינוס השקט ומעצם זאת גם סיומה של מלחמת העולם השנייה. קטע הסיום של הסדרה סוקר את המשך דרכם של החיילים לאחר המלחמה.
שחקנים ראשיים בסדרה

| --- | --- |
 דמיאן לואיס – ריצ'רד וינטרס  רון ליווינגסטון – לואיס ניקסון  דוני וולברג – קארווד ליפטון  מייקל קודליץ – דנבר "בול" רנדלמן  דייל דיי – רוברט סינק  מתיו סטל – רונלד ספירס  דייוויד שווימר – הרברט סובל  סקוט גריימס – דונלד מלרקי  פרנק ג'ון יוז – ביל גארניר:  קירק אסבדו – ג'וזף "ג'ו" טוי  פיטר יאנגבלאד הילס – דארל "שיפטי" פאוורס  ריק גומז – ג'ורג' לוז  רוס מק'קאל – ג'ו ליבגוט  ג'יימס מדיו – פרנק פרקונטה  אנדרו לי פוטס – טוראי ג'קסון  אנדרו סקוט – ג'ון "קאובוי" הול  ניל מקדונו – איין קומפטון
המשך

מיני-סדרה דומה, "הפסיפיק", אשר שודרה ב-2010, והופקה גם היא על ידי ספילברג והנקס, ומתמקדת גם היא במלחמת העולם השנייה, אך הפעם בקרבות הקשים והישרדותם של כוחות הנחתים נגד היפנים באיי האוקיינוס השקט. הסדרה זכתה בשמונה פרסי אמי והייתה מועמדת לפרס גלובוס הזהב.
ראו גם

פלוגה ה', רגימנט 506, הדיוויזיה המוטסת ה-101 (מלחמת העולם השנייה)
הפסיפיק
אדוני האוויר
אלה שדו שכטמן

| --- | --- |

אלה שדו שכטמן, יועצת הרמטכ"ל למגדר
 לידה:  1978 (בת 47 בערך) עפולה
 מדינה:  ישראל ישראל
 השתייכות:   צבא הגנה לישראל
 תקופת הפעילות:  מ-1996
 דרגה:    תת-אלוף
 תפקידים בשירות
 מפקדת בט"ר ניצנים  מפקדת בית הספר לפיקוד של מגל  מפקדת מערך מגל  יועצת הרמטכ"ל לענייני מגדר
 פעולות ומבצעים
   המערכה ברצועת הביטחון  האינתיפאדה השנייה  מבצע גשמי קיץ   מלחמת לבנון השנייה  מבצע עופרת יצוקה  מבצע עמוד ענן   מבצע צוק איתן מבצע שומר החומות
אלה שדו שכטמן (נולדה בערך בשנת 1978) היא קצינת צה"ל בדרגת תת-אלוף המכהנת כיועצת הרמטכ"ל לענייני מגדר (יוהל"ם) החל מנובמבר 2021.
ביוגרפיה

שדו שכטמן נולדה וגדלה בעפולה. התגייסה לצה"ל בשנת 1996 ושובצה כמפקדת כיתה בבט"ר דותן (מחנה 80).
את מרבית שירותה בצה"ל ביצעה במערך מגל. במרוצת השנים שימשה כמפקדת פלוגה, כמפקדת בט"ר ניצנים, כמפקדת בית הספר לפיקוד (בה"ד 12) ובשנת 2019 מונתה למפקדת מערך מגל בדרגת אלוף-משנה. בתפקידה זה שימשה כשלוש שנים.
בנובמבר 2021 הועלתה לדרגת תת-אלוף, והחלה לכהן כיועצת הרמטכ"ל לענייני מגדר, במקומה של יפעת תומר ירושלמי שמונתה לפרקליטה הצבאית הראשית.
חיים אישיים

שדו שכטמן נשואה לנאור ואם לארבעה. מתגוררת בעפולה.
הערות שוליים

↑  פוסט בעמוד הפייסבוק של ראש עיריית עפולה אבי אלקבץ, ‏12 בפברואר 2019
1 2 3  "מסלול הפיקוד הפך למטרה ולמסע חיי", באתר עמקניוז, ‏12 בנובמבר 2021
↑   תא"ל אלה שדו שכטמן נכנסה לתפקיד היוהל"ם, באתר צה"ל, 9 בנובמבר 2021
מחשבות פליליות

| --- | --- |

לוגו הסדרה
 סוגה:  דרמה משטרתית / מתח
 יוצרים:  ג'ף דייוויס 
 בימוי:  סימון מירן
 שחקנים:  תומאס גיבסון   שמאר מור   פאג'ט ברוסטר   ג'ו מנטניה   איי. ג'יי. קוק   קירסטן ואנגסנס   מתיו גריי גובלר
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  17
 מספר פרקים:  344
 תוכנית המשך:  מחשבות פליליות: חוצה גבולות, מחשבות פליליות: התנהגות חשודה 
 הפקה
 מפיק:  מארק גורדון, ג'נין שרמן ברואה 
 חברת הפקה:  CBS, אולפני CBS, אולפני ABC 
 הפצה:  CBS מדיה ונצ'רס, דיסני+, נטפליקס, Disney–ABC Domestic Television 
 אורך פרק:  42 דקות בממוצע
 שידור
 רשת שידור:  CBS 
 רשת שידור בישראל:  דיסני+
 תקופת שידור מקורית:  22 בספטמבר 2005 – 9 בפברואר 2023
 קישורים חיצוניים
 אתר רשמי
 דף התוכנית ב-IMDb
 
מחשבות פליליות (באנגלית: Criminal Minds) היא סדרת פעולה דרמטית אמריקאית בת 16 עונות ששודרה בשנים 2005–2023 ברשת CBS. הסדרה מספרת על צוות פרופילאים מהיחידה לחקר התנהגויות של ה-FBI שחוקרים פשעים באמצעות "כניסה למוח הפושע" וניתוחו.
ל"מחשבות פליליות" הופקה סדרה בת, "מחשבות פליליות - התנהגות חשודה", העוסקת בצוות פרופילאים נוסף ביחידה. פרק הפיילוט של הסדרה היה במהלך העונה החמישית של "מחשבות פליליות", אך היא בוטלה לאחר עונה אחת בלבד.
ב-2016 הופקה לסדרה סדרת בת נוספת בשם "מחשבות פליליות - חוצה גבולות", העוסקת בצוות פרופילאים שעוסק במקרים המערבים אזרחים אמריקאים בכל רחבי העולם. פרק הפיילוט של הסדרה היה במהלך העונה העשירית פרק 19 של "מחשבות פליליות". הסדרה חודשה לעונה שנייה ובוטלה לאחר 2 עונות.
ב-2022 חודשה הסדרה ועלתה העונה ה-16. ב-2023 חידשו את הסדרה לעונתה ה-17, העונה עלתה בקיץ 2024.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 22 בספטמבר 2005 | 11 במאי 2006 |
|  | 2 | 23 | 23 | 20 בספטמבר 2006 | 15 במאי 2007 |
|  | 3 | 20 | 20 | 26 בספטמבר 2007 | 21 במאי 2008 |
|  | 4 | 26 | 26 | 24 בספטמבר 2008 | 20 במאי 2009 |
|  | 5 | 23 | 23 | 23 בספטמבר 2009 | 26 במאי 2010 |
|  | 6 | 24 | 24 | 22 בספטמבר 2010 | 18 במאי 2011 |
|  | 7 | 24 | 24 | 21 בספטמבר 2011 | 16 במאי 2012 |
|  | 8 | 24 | 24 | 26 בספטמבר 2012 | 22 במאי 2013 |
|  | 9 | 24 | 24 | 25 בספטמבר 2013 | 14 במאי 2014 |
|  | 10 | 23 | 23 | 1 באוקטובר 2014 | 6 במאי 2015 |
|  | 11 | 22 | 22 | 30 בספטמבר 2015 | 4 במאי 2016 |
|  | 12 | 22 | 22 | 28 בספטמבר 2016 | 10 במאי 2017 |
|  | 13 | 22 | 22 | 27 בספטמבר 2017 | 18 באפריל 2018 |
|  | 14 | 15 | 15 | 3 באוקטובר 2018 | 6 בפברואר 2019 |
|  | 15 | 10 | 10 | 8 בינואר 2020 | 19 בפברואר 2020 |
|  | 16 | 10 | 10 | 24 בנובמבר 2022 | 9 בפברואר 2023 |
|  | 17 | 10 | 10 | 6 ביוני 2024 | 1 באוגוסט 2024 |
צוות השחקנים והדמויות > דמויות משניות

מאט קרוז (אסאי מוראלס) – ממונה כמנהל היחידה במקומה של ארין שטראוס, עבד עם ג'יי ג'יי על משימה סודית בפנטגון.
קווין לינץ' (ניקולס ברנדון) (החל מעונה 3) – מפענח טכני במעבדת ה-FBI. החל מהעונה השלישית, הוא נמצא במערכת יחסים עם פנלופי גרסיה, ובעונה השמינית הם נפרדים.
ארין שטראוס (ג'יין אטקינסון) (עונות 1–8) – המפקחת על היחידה. מופיעה פרקים אחדים בכל עונה. בעונה השביעית הצוות מגלה על התמכרותה לאלכוהול ומורגן והוץ' מחליטים לטפל בעניין בעצמם. נרצחת בסוף העונה השמינית.
היילי הוצ'נר (מרדית' מונרו) (עונות 1–5) – אשתו, ובהמשך גרושתו, של אהרון הוצ'נר. יולדת את ילדם ג'ק בעונה הראשונה, התגרשה מאהרון בעונה השלישית ונרצחה על ידי הפושע ג'ורג' פוייט בעונה החמישית.
ג'ורדן טוד (מטה גולדינג) (עונה 4) – החליפה את ג'יי ג'יי בעת חופשת הלידה שלה לכמה פרקים. הגיעה מהיחידה ללוחמה בטרור של ה-FBI.
ויליאם (ויל) למונטיין ג'וניור (ג'וש סטיוארט) (החל מעונה 2) – תחילה הופיע בתור שוטר בניו אורלינס. אך עקב הזוגיות עם ג'יי ג'יי עבר לווירג'יניה. לו ולג'יי ג'יי ילד בשם הנרי, והם מתחתנים בפרק האחרון של העונה השביעית, בין העונה 10 לעונה 11 נולד בנם השני מייקל.
צוות הסדרה. מימין לשמאל:
 שורה אחורית: קירסטן ואנגסנס, איי. ג'יי. קוק, אד ברנרו (מפיק) וג'יין אטקינסון.
 שורה קדמית: ג'ו מנטניה, תומאס גיבסון, פאג'ט ברוסטר, שמאר מור ומתיו גריי גובלר.
החדר האבוד

| --- | --- |

 סוגה:  detective and mystery television program, תכנית דרמה טלוויזיונית, תוכנית טלוויזיה מסוגת על-טבעי 
 בימוי:  Craig R. Baxley 
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  3 
 הפקה
 עורכים:  סוני בסקין 
 צלמים:  David Connell 
 אורך פרק:  288 דק' 
 שידור
 רשת שידור:  Syfy 
 תקופת שידור מקורית:  11 בדצמבר 2006 – 13 בדצמבר 2006 
 קישורים חיצוניים
 דף התוכנית ב-IMDb
 
החדר האבוד (The Lost Room) היא מיני-סדרת טלוויזיה על-טבעית משנת 2006 ששודרה בערוץ Syfy בארצות הברית. הסדרה עוסקת בחדר מוטל רגיל לכאורה ובחפצים יומיומיים מאותו חדר שמחזיקים בכוחות בלתי רגילים. ג'ו מילר, גיבור הסדרה, מחפש את החפצים הללו כדי להציל את בתו, אנה, שנעלמה בתוך החדר. החדר האבוד היה בעבר חדר טיפוסי במוטל משנות ה-60 על כביש 66 בארצות הברית, אך מאז שנת 1961, כאשר התרחש "האירוע", הוא קיים מחוץ לזמן ולמרחב הרגילים.
עלילה

הבלש ג'ו מילר מקבל לידיו מפתח חדר מוטל שנראה תמים, בזמן שהוא חוקר מקרה רצח. המפתח יכול לפתוח כל דלת ולהוביל אותו לחדר מוטל שנראה כי קיים מחוץ לזמן ולמרחב הרגילים. עם זאת, אם הוא משאיר משהו בחדר שלא היה שם במקור, הוא ייעלם ברגע שהחדר "מתאפס". הוא מגלה שיש חפצים מיוחדים המוסתרים במקומות שונים. הם לא נראים מיוחדים, אבל יש להם כוחות מיוחדים. כאשר בתו נעלמת והוא מופלל ברצח שותפו, הוא חייב למצוא דרך להחזיר אותה מהחדר, תוך שהוא עובד עם קבוצות ואנשים שונים המחפשים את החפצים. אבל במי הוא באמת יכול לבטוח כאשר כולם משתגעים אחרי נגיעה בחפצים?
דמויות ושחקנים

פיטר קראוזה כבלש ג'ו מילר – בלש מפיטסבורג שמגלה את קיומו של החדר. כאשר בתו הולכת לאיבוד בתוך החדר, ג'ו יוצא למצוא אותה באמצעות המפתח כדי לאתר חפצים נוספים.
אל פנינג כאנה מילר – בתו בת ה-8 של ג'ו. היעלמותה נראית לאחרים כחטיפה משפחתית מתמשכת על ידי ג'ו במאבק על משמורת עם אשתו לשעבר, ונסה.
כריס באואר כבלש לו דסטפנו – שותפו של ג'ו, שרציחתו מיוחסת לג'ו.
אפריל גרייס כבלשית לי ברידג'ווטר – חברתו של ג'ו במחלקה, המנסה לטהר את שמו ובכך מגלה לאט לאט את הכוחות של החדר והחפצים שבו.
דניס כריסטופר כד"ר מרטין רובר – מדען משפטי שעובד עם ג'ו והופך לאובססיבי כלפי החפצים, עד כדי כך שהוא רוצח בניסיון להשיג את המפתח. הוא מצטרף ל"מסדר האיחוד מחדש", קבוצה שמאמינה שהחפצים הם חלקים מאלוהים ושיחד יאפשרו תקשורת ישירה עם אלוהים.
ג'וליאנה מרגוליס כג'ניפר בלום – חברה ב"לגיון", קבוצה שמנסה למצוא את כל החפצים ולהסתיר אותם כדי להגן על האנושות. ג'ניפר מנסה להזהיר את ג'ו מהסכנות שבחדר ובחפצים שבו.
קווין פולאק כקרל קרויצפלד – חבר לשעבר בלגיון ואספן חפצים. הוא טוען שהוא מחפש את "עין הזכוכית" כדי לרפא את הלוקמיה של בנו.
פיטר ג'ייקובסון כוואלי ג'ברובסקי – אדם שיש לו את כרטיס האוטובוס והוא למעשה נווד. יש לו ידע נרחב על החפצים וההיסטוריה שלהם.
יואן ברמנר כהרולד סטריצקה – מציצן שירש את המסרק מדודתו ברברה, חברה באספנים. הוא הפך לפרנואידי מאוד לאחר שנרדף על ידי המסדר ואחרים שרוצים את החפץ שלו.
רוג'ר ברט כהווארד "הסמור" מונטגיו – פרופסור לפילוסופיה לשעבר שהפך לפושע קטן. הוא אוסף אובססיבי של חפצים שמשרטט את היחסים בין החפצים ומציג את רעיון "החפץ הראשי".
כריס מקארתי כמילטון וראנג – חבר לשעבר בקבוצה וקרבן שריפה היחיד של העט. הוא מספק מידע חשוב וסודי לד"ר מרטין רובר על העולם המסתורי והמסוכן של החפצים ומחפשי החפצים.
מרגרט צ'ו כסוזי קאנג – מפעילת עצמאית קשוחה שמנהלת עסק לאיתור חפצים, אך אף פעם לא נוגעת בהם בעצמה. היא מנהלת את העסק מאחוריו של העסק לניקוי יבש של אמה.
ג'ייסון אנטון כהסוד – סוחר מפוקפק של "מדע החפצים" בלאס וגאס – תמונות, וידאו ומזכרות הקשורות לחפצים – אך לא החפצים עצמם.
ג'ייסון דאגלס כאנתוני – שומר ראש, מתנקש וראש צוות האבטחה האישי של קרויצפלד.
הוגו פרז כפומיט – משרת ושומר ראש של הסוד.
טים גוויני כדייר, בעבר אדי מקליסטר – הדייר הוסר מזמן ומרחב במהלך האירוע שיצר את החדר האבוד, והותיר רק את חפציו האישיים כ"חפצים". הוא שוהה במוסד תחת השם "ג'ון דו" עד שג'ו מוצא אותו.
חורחה פאלו כאיגנסיו "איגי" לוקה – ניצול רציחות חנות המשכונות, מחזיק המפתח באופן זמני.
לויס גירי כמייבל סמית מקליסטר, אשתו של הדייר, שלא זוכרת את נישואיה לאחר 45 שנים.
הערות שוליים

1 2 3  The Lost Room, 2006-12-11, נבדק ב-2024-07-26
1 2  "The Comb and the Box". The Lost Room. Season 1. Episode 2. 2006-12-12. Sci Fi Channel.
↑  "The Key and the Clock". The Lost Room. Season 1. Episode 1. 2006-12-11. Sci Fi Channel.
ורוניקה מארס

| --- | --- |

פתיח העונה השלישית
 סוגה:  דרמת נעורים   מסתורין   דרמה קומית
 יוצרים:  רוב תומאס 
 שחקנים:  קריסטן בל   פרסי דאגס השלישי   ג'ייסון דורינג   אנריקו קולנטוני   טינה מז'ורינו   פרנסיס קפרה   ראו עוד
 שפות:  אנגלית, ארצות הברית 
 מקום התרחשות:  קליפורניה 
 מספר עונות:  4 
 מספר פרקים:  72 
 הפקה
 מפיק:  ג'ואל סילבר 
 מפיקים בפועל:  ג'ואל סילבר 
 הפצה:  האחים וורנר טלוויזיה, הולו 
 שידור
 רשת שידור:  UPN‏ (עונות 1–2)   The CW‏ (עונה 3)   הולו ‏ (עונה 4)
 רשת שידור בישראל:  Xtra Hot   ערוץ 10
 תקופת שידור מקורית:  22 בספטמבר 2004 – 19 ביולי 2019
 קישורים חיצוניים
 אתר רשמי
 דף התוכנית ב-IMDb
 
ורוניקה מארס (באנגלית: Veronica Mars) היא סדרת טלוויזיה אמריקאית מסוגת מותחן דרמה ופילם נואר שנוצרה על ידי רוב תומאס ושודרה ברשתות UPN ו-The CW בין השנים 2004–2007. הסדרה קיבלה מעמד של סדרת קאלט בקרב מעריצים ומבקרים.
הסדרה עוסקת בוורוניקה מארס, תלמידת תיכון בעיירה הבדיונית נפטון, שעובדת בזמנה הפנוי כחוקרת פרטית. הסדרה משלבת מאפיינים של דרמת נעורים כמו לימודים בתיכון ובמכללה ומערכות יחסים חבריות ורומנטיות, לצד שחיתויות, בגידות ופשעים שונים. בכל פרק, ורוניקה חוקרת מקרה אחד עד לפתרון התעלומה. בכל אחת משתי העונות הראשונות נמשכת תעלומה ראשית אחת הקשורה בפשע חמור שבו ורוניקה מעורבת אישית. בעונה השלישית יש שתי תעלומות ראשיות ומתמשכות.
במרץ 2013 פתחו יוצר הסדרה רוב תומאס והכוכבת הראשית קריסטן בל מיזם באתר Kickstarter לגיוס 2,000,000 דולר להפקת סרט קולנוע המבוסס על הסדרה, והסכום המבוקש הושג תוך 10 שעות. הסרט "ורוניקה מארס" יצא לאקרנים ב-14 במרץ 2014.
ב-19 ביולי 2019 עלתה בהולו עונה רביעית בת שמונה פרקים עם קריסטן בל כשחקנית ראשית ורוב תומאס כיוצר. לקאסט הצטרפו איזבלה וידוביץ' וג'יי קיי סימונס.